Gyakran nehéz olyan szoknyát találni, amely elegáns, mégsem merev vagy kényelmetlen, és a hétköznapi ruhatárba is könnyen beilleszthető. A NUI szoknya erre kínál egyszerű, sokoldalú választ: rendezett megjelenést ad, miközben lágy esésével szabadon követi a mozgást. A derékrész finoman kirajzolja a test vonalát, majd a szoknya lefelé fokozatosan bővülő, légies sziluettet alkot. Térd alá érő midi hossza nőies és időtlen, hűvös tapintású viszkózanyaga pedig puha, kellemes viseletet biztosít. A finom pasztell menta árnyalat frissességet visz az összeállításokba anélkül, hogy elveszítené letisztult karakterét. Hátul rejtett cipzárral záródik, így az összhatás tiszta és egységes marad. Egyszerű felsőkkel, pulóverekkel vagy a hozzá illő EDEN inggel is könnyen kombinálható – egy átgondolt darab, amely hétköznapi és elegánsabb alkalmakon egyaránt helyet talál a ruhatárban. Anyag Ez a termék 100% viszkóz összetételű anyagból készült. Ruháink és kiegészítőink kiváló minőségű, hosszú élettartamot garantáló alapanyagból készülnek, nem egy-egy szezonra, hanem évekre tervezve. A ruhák alapanyagának OEKO-TEX® STANDARD 100 minősítése garantálja, hogy textiljeink humánökológiai szempontból megfelelnek a legmagasabb nemzetközi előírásoknak. További információk A viszkóz cellulózalapú, növényi eredetű, feldolgozott szálasanyag, amelyet puha tapintás, hűvös érzet és különösen szép, folyékony esés jellemez. Jól követi a mozgást, kellemesen simul a testhez, könnyű szerkezete miatt pedig komfortos viselet. Finom anyag, ezért kímélő kezelést igényel. Tisztítás és ápolás 30°C-on mosógéppel kímélve mosható Fehéríteni tilos Szárítógépbe nem rakható Vasalás max. 110°C-on ajánlott + Infó: A modell magassága 175 cm, és S méretet visel. A modell méretei: mell - 87 cm, derék - 69 cm, csípő - 94 cm. A méretek között kb. 4 cm különbség van szélességben. Az anyag nem rugalmas, érdemes ezt a méretválasztásnál figyelembe venni. Gyártás Termékeinket budapesti társvarrodánkban gyártjuk - ezzel is támogatva a hazai könnyűipart - ahol a megfelelő munkakörülmények biztosítása mellett készülnek kézi munkával, odaadó figyelemmel és magas minőségi sztenderdek mellett kollekciónk darabjai. Fenntarthatóság A NONPLUS termékek tervezésének és gyártásának hátterében egyaránt kiemelten fontos szerepet játszik a fenntarthatóság értékrendje, a hosszú távra tervezés szándéka és a környezettudatos működésre való törekvés. A tervezéstől egészen a termékek kiszállításáig megvalósuló teljes munkafolyamatunk során szem előtt tartjuk ezeket a szempontokat annak érdekében, hogy minimalizáljuk a márka ökológiai lábnyomát és az őrült tempóban változó divattrendek ellenében hosszú élettartamú, kompromisszumok nélkül szerethető termékeket hozzunk létre.